2002/301/EY: Komission päätös, tehty 18 päivänä huhtikuuta 2002, kolmen teurastamon käytöstä Italiassa neuvoston direktiivin 92/119/ETY liitteessä II olevan 7 kohdan mukaisesti (ETA:n kannalta merkityksellinen teksti) (tiedoksiannettu numerolla K(2002) 1451)



Virallinen lehti nro L 103 , 19/04/2002 s. 0027 - 0027



Komission päätös, tehty 18 päivänä huhtikuuta 2002, kolmen teurastamon käytöstä Italiassa neuvoston direktiivin 92/119/ETY liitteessä II olevan 7 kohdan mukaisesti (tiedoksiannettu numerolla K(2002) 1451) (ETA:n kannalta merkityksellinen teksti) (2002/301/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön yleisistä toimenpiteistä tiettyjen eläintautien torjumiseksi sekä swine vesicular -tautiin liittyvistä erityistoimenpiteistä 17 päivänä joulukuuta 1992 annetun neuvoston direktiivin 92/119/ETY(1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen liitteessä II olevan 7 kohdan 2 alakohdan d alakohdan, sekä katsoo seuraavaa: (1) Maaliskuussa 2002 Italian eläinlääkintäviranomaiset ilmoittivat swine vesicular -tautitapauksista Moscufon ja Atrin kunnissa Abruzzon alueella Italiassa. (2) Tautipesäkkeiden ympärille luotiin välittömästi suojavyöhyke direktiivin 92/119/EY 10 artiklan mukaisesti. (3) Sikojen kuljettaminen julkisilla tai yksityisillä teillä suojavyöhykkeen sisäpuolella on kiellettyä. (4) Italia on esittänyt pyynnön käyttää kolmea suojavyöhykkeellä sijaitsevaa teurastamoa mainitun vyöhykkeen ulkopuolelta tulevien sikojen teurastukseen direktiivin 92/119/ETY liitteessä II olevan 7 kohdan 2 alakohdan d alakohdan mukaisesti. (5) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Italia saa käyttää Salumificio di Leonardon, Mattatoio Comunale di Pineton ja Mattatoio Comunale di Atrin teurastamoja, jotka sijaitsevat Moscufon ja Atrin kunnissa Abruzzon alueella swine vesicular -tautipesäkkeiden ympärille maaliskuussa 2002 perustetulla suojavyöhykkeellä, seuraavin edellytyksin: - siat ovat peräisin edellä mainittujen tautiesiintymien jälkeen perustettujen suoja- ja valvontavyöhykkeiden ulkopuolella sijaitsevilta tiloilta, ja ne kuljetetaan suoraan teurastamoihin purkamatta kuormaa tai pysähtymättä, - kulku teurastamoon tapahtuu käytävien kautta. Näitä käytäviä koskevat yksityiskohdat on vahvistettava Italian lainsäädännössä, - saapuessaan käytävään teurastettavaksi tarkoitettuja sikoja kuljettavat ajoneuvot ovat toimivaltaisten viranomaisten sinetöimiä. Viranomaisten on rekisteröitävä sinetöimishetkellä ajoneuvon rekisterinumero sekä ajoneuvossa kuljetettavien sikojen lukumäärä, - ajoneuvon saapuessa teurastamoon toimivaltaiset viranomaiset: i) tarkastavat ja poistavat ajoneuvon sinetit; ii) rekisteröivät ajoneuvon rekisterinumeron sekä ajoneuvossa olevien sikojen lukumäärän. 2. Italian on varmistettava, että kaikki 1 kohdassa tarkoitettuihin teurastamoihin sikoja kuljettavat ajoneuvot puhdistetaan ja desinfioidaan viranomaisten valvonnassa välittömästi purkamisen jälkeen ja että kaikki tarvittavat varotoimet toteutetaan ajoneuvon uudelleen saastumista koskevan riskin välttämiseksi. 2 artikla Tätä päätöstä sovelletaan 15 päivään toukokuuta 2002. 3 artikla Tämä päätös on osoitettu Italian tasavallalle. Tehty Brysselissä 18 päivänä huhtikuuta 2002. Komission puolesta David Byrne Komission jäsen (1) EYVL L 62, 15.3.1993, s. 69.